Dende 1034, l'abat Godofré afirma que o cenobio ye o poseyedor d'os restos de Santa Maria Malena, con lo que rapidament s'inicia un important trafeco de pelegrins ta Vézelay. Iste fenomeno ye en l'orichen d'o creiximiento economico d'o monesterio y d'a villa amanata de Vézelay. Pronto facioron a suya aparición as luitas de poder, y se inició un periodo de turbulencias y sublevacions. En 1050, una bula d'o Papa proclamó oficialment a Santa Maria Malena como patrona de l'abadía, posando fin a os desturbios. Sindembargo, l'abadía quedó sota o dominio d'a Orden de Clunyego.